
LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL INDIVIDUALIŲ MOKYMOSI PASKYRŲ SISTEMOJE SKELBIAMŲ NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMŲ KOKYBĖS UŽTIKRINIMO TVARKOS APRAŠO PATVIRTINIMO


2023 m. rugsėjo 18 d. Nr. V-1218
Vilnius


Vadovaudamasis Lietuvos Respublikos neformaliojo suaugusiųjų švietimo ir tęstinio mokymosi įstatymo 10 straipsnio 3 dalimi,
t v i r t i n u Individualių mokymosi paskyrų sistemoje skelbiamų neformaliojo suaugusiųjų švietimo ir tęstinio mokymosi programų kokybės užtikrinimo tvarkos aprašą (pridedama).



Švietimo, mokslo ir sporto ministras				Gintautas Jakštas

PATVIRTINTA
Lietuvos Respublikos švietimo, mokslo ir
sporto ministro 2023 m. rugsėjo 18 d.
įsakymu Nr. V-1218
(Lietuvos Respublikos švietimo, mokslo ir 
sporto ministro 2025 m. spalio 29 d. įsakymo 
Nr. V-1118 redakcija)




 SKYRIUS


.	Individualių mokymosi paskyrų sistemoje skelbiamų neformaliojo suaugusiųjų švietimo ir tęstinio mokymosi programų kokybės užtikrinimo tvarkos aprašas (toliau – Aprašas) reglamentuoja reikalavimus neformaliojo suaugusiųjų švietimo ir tęstinio mokymosi programoms, (toliau – Mokymosi programos), skelbiamoms Individualių mokymosi paskyrų (toliau – IMP) sistemoje, jų vertinimą ir Mokymosi programų vykdymo stebėseną. 
.	Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme, Lietuvos Respublikos neformaliojo suaugusiųjų švietimo ir tęstinio mokymosi įstatyme, Lietuvos Respublikos profesinio mokymo įstatyme, Lietuvos Respublikos užimtumo įstatyme, Lietuvos Respublikos asmens su negalia teisių apsaugos pagrindų įstatyme, Individualių mokymosi paskyrų sistemos modelio apraše, patvirtintame Lietuvos Respublikos švietimo, mokslo ir sporto ministro 2023 m. balandžio 27 d. įsakymu Nr. V-599 „Dėl Individualių mokymosi paskyrų sistemos modelio aprašo patvirtinimo“, ir Individualių mokymosi paskyrų sistemos administravimo ir asmenų, siekiančių tobulinti kompetencijas ir (arba) jų įgyti per šią sistemą, finansavimo bei konkurso gauti finansavimą, skiriamą dalyvauti neformaliojo suaugusiųjų švietimo ir tęstinio mokymosi programose, organizavimo tvarkos apraše, patvirtintame Lietuvos Respublikos švietimo, mokslo ir sporto ministro 2023 m. lapkričio 29 d. įsakymu Nr. V-1515 „Dėl Individualių mokymosi paskyrų sistemos administravimo ir asmenų, siekiančių tobulinti kompetencijas ir (arba) jų įgyti per šią sistemą, finansavimo bei konkurso gauti finansavimą, skiriamą dalyvauti neformaliojo suaugusiųjų švietimo ir tęstinio mokymosi programose, organizavimo tvarkos aprašo patvirtinimo“.

.	Mokymosi programa turi būti:
.	parengta Mokymosi programos teikėjo (toliau – Teikėjas), Neformaliojo suaugusiųjų švietimo ir tęstinio mokymosi įstatymo nustatyta tvarka turinčio teisę vykdyti neformaliojo suaugusiųjų švietimo programas ir įregistruoto Švietimo, mokslo ir sporto institucijų registre;
.	registruota viename iš nurodytų registrų:
. Studijų, mokymo programų ir kvalifikacijų registre (toliau – SMPKR);
. Neformaliojo švietimo programų registre (toliau – NŠPR), nurodant, kad ji bus skelbiama IMP sistemoje ir parengta pagal Aprašo 1 priede nustatytą formą (toliau – Mokymosi programos forma).
.	skirta ne didesniam kaip 25 vienoje grupėje besimokančiųjų asmenų (toliau – dalyviai) skaičiui;
.	sudaryta iš teorinio ir praktinio kontaktinio darbo, kurių trukmė yra ne mažesnė kaip 18 akademinių valandų, ir savarankiško darbo, kurio trukmę nustato Teikėjas;
. sudaryta taip, kad praktiniam darbui būtų skiriama ne mažiau kaip 70 procentų kontaktinio darbo trukmės (savarankiškas darbas neįskaičiuojamas), išskyrus atvejus, kai kiti teisės aktai reglamentuoja kitaip; 
.	sudaryta taip, kad bent vienai Mokymosi programoje įgyjamai ir (arba) tobulinamai kompetencijai būtų skiriama ne mažiau kaip 70 procentų Mokymosi programos formoje numatytos trukmės pagal Aprašo 1 priedo 4 ir 5 punktus;
. vykdoma tinkamiausiu tikslams ir rezultatams pasiekti būdu (kontaktiniu, nuotoliniu sinchroniniu ar mišriu). Mišriu būdu laikoma, kai tai pačiai mokymosi grupei dalis užsiėmimų vykdoma kontaktiniu nenuotoliniu būdu, dalis – nuotoliniu sinchroniniu būdu. Nuotolinio sinchroninio mokymo būdas – kai visi mokyme dalyvaujantys asmenys ir mokymosi programą vykdantis (-ys) asmuo (-enys) pagal iš anksto sudarytą tvarkaraštį dalyvauja užsiėmime per atstumą, tačiau tuo pačiu metu, naudodami informacinių ir ryšio technologijų priemones (elektronines vaizdo ir (ar) garso konferencijų programas / platformas);
.	vykdoma asmenų, atitinkančių bent vieną iš šių reikalavimų:
. turi ne mažesnę nei 3 metų profesinės veiklos ar suaugusiųjų mokymo patirtį, atitinkančią teikiamos Mokymosi programos švietimo sritį; 
. yra įgiję aukštąjį išsilavinimą ar kvalifikaciją, susijusią su teikiamos Mokymosi programos švietimo sritimi;
. vykdoma pagal nustatytą tvarkaraštį, derinant darbo ir poilsio laiką, vadovaujantis Lietuvos Respublikos darbo kodekse ir kituose darbo ir poilsio laiką reglamentuojančiuose teisės aktuose nustatyta tvarka. Poilsio laikas nėra įskaičiuojamas į bendrą Mokymosi programos trukmę. Vieno užsiėmimo trukmė negali būti ilgesnė nei 4 akademinės kontaktinės valandos. Kitas užsiėmimas tą pačią dieną ir tai pačiai Mokymosi programos grupei turi būti organizuojamas ne anksčiau kaip po 15 minučių. Per vieną dieną negali būti organizuojami daugiau nei 8 akademinių kontaktinių valandų užsiėmimai tai pačiai Mokymosi programos dalyvių grupei;
. vykdoma užtikrinant atskirą Mokymosi programos grupės užsiėmimus vykdantį asmenį, jei tuo pačiu metu yra vykdomi užsiėmimai kelioms Programos grupėms, bei kiekvienai Mokymosi programos grupei vykdyti būtiną mokymosi aplinką, kitus reikalavimus, numatytus Mokymosi programai. Teikėjas neturi teisės jungti atskirų Mokymosi programos vykdymo grupių.
. Aukštą pridėtinę vertę kuriančios kvalifikacijos ar kompetencijos žyma IMP sistemoje suteikiama:
. formaliojo profesinio mokymo programai, kurią baigus įgyjama kvalifikacija, nurodyta Aukštą pridėtinę vertę kuriančių kvalifikacijų ir kompetencijų sąraše, patvirtintame Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) direktoriaus 2020 m. lapkričio 4 d. įsakymu Nr. V-438 „Dėl Aukštą pridėtinę vertę kuriančių kvalifikacijų ir kompetencijų sąrašo patvirtinimo“ (toliau – APVKK sąrašas); 
. formaliojo profesinio mokymo programos moduliui, kurį baigus įgyjamos ne mažiau kaip dvi aukštą pridėtinę vertę kuriančios kompetencijos, apibrėžtos APVKK sąraše, ir šį modulį vykdo Teikėjas, turintis licenciją vykdyti šį formaliojo profesinio mokymo programos modulį, arba turintis licenciją vykdyti formaliojo profesinio mokymo programą, kuriai šis modulis priklauso;
. neformaliojo profesinio mokymo programai, kurią baigus įgyjamos ne mažiau kaip dvi aukštą pridėtinę vertę kuriančios kompetencijos, apibrėžtos APVKK sąraše, ir šią Mokymosi programą vykdo Teikėjas, turintis licenciją vykdyti formalųjį profesinį mokymą toje švietimo srityje, kurios kompetencijas suteikia ši programa; 
. neformaliojo suaugusiųjų švietimo programai, kurios trukmė yra ne trumpesnė nei 160 akademinių kontaktinio darbo valandų, kurią baigus įgyjamos ne mažiau kaip dvi aukštą pridėtinę vertę kuriančios kompetencijos, apibrėžtos APVKK sąraše, ir šią Mokymosi programą vykdo Teikėjas, turintis licenciją vykdyti formalųjį profesinį mokymą toje švietimo srityje, kurios kompetencijas suteikia ši programa, ar leidimą vykdyti studijas ir su studijomis susijusią veiklą. 
. Skaitmenines kompetencijas ugdančios mokymosi programos žyma IMP sistemoje suteikiama tuo atveju, kai Mokymosi programa yra sudaryta taip, kad ne mažiau nei 70 procentų Mokymosi programos trukmės būtų skirta tiesiogiai skaitmeninei kompetencijai įgyti ar tobulinti. 
. Mokymosi programos negali būti skelbiamos IMP sistemoje, kai:
. neatitinka Lietuvos Respublikos Vyriausybės patvirtintų formaliojo švietimo sričių, krypčių ar profesinių standartų arba remiasi veikla, kuri nėra pagrįsta moksline teorija ir praktika (įskaitant būrimo, ekstrasensorikos ir panašią veiklą);
. yra religinio pobūdžio, taip pat, kai jų tikslas – skatinti įsitraukimą į religines bendruomenes ar organizacijas, ugdyti jų narius;
. gali turėti neigiamą poveikį asmeniui ar visuomenei (yra susijusios su psichoaktyvių medžiagų vartojimu, smurto ar azartinių lošimų skatinimu);
. yra skirtos vien terapijai ar konsultavimo paslaugoms, nesusijusioms su švietimo veikla.

.	Mokymosi programų, atitinkančių Aprašo 3.2.2 papunktį ir pateiktų skelbti IMP sistemoje, pirminį vertinimą atlieka Kvalifikacijų ir profesinio mokymo plėtros centro (toliau – KPMPC) direktoriaus paskirtas asmuo (toliau – vertintojas), kuris įvertina, ar Mokymosi programoje pateikta informacija atitinka Mokymosi programų pirminio programų vertinimo kriterijus (pagal Aprašo 2 priede nustatytą formą). 
.	Vertintojas turi būti įgijęs aukštąjį išsilavinimą ir atitikti bent vieną iš šių reikalavimų:
.	turėti ne mažesnę nei 3 metų profesinės veiklos, atitinkančios vertinamos Mokymosi programos švietimo sritį, patirtį;
.	turėti ne mažesnę nei 3 metų patirtį suaugusiųjų švietimo srityje;
.	įgytas išsilavinimas turi atitikti vertinamos Mokymosi programos švietimo sritį. 
.	Mokymosi programos, pirminio vertinimo metu įvertintos neigiamai, yra grąžinamos Teikėjui ir gali būti pateikiamos vertinti iš naujo pagal Aprašo 13 punkte nustatytą tvarkaraštį. 
.	Jei Mokymosi programą vykdo aukštoji mokykla, profesinio mokymo įstaiga, kurios pagrindinė veikla yra profesinis mokymas, taip pat įstaiga, akredituota pagal Institucijų, vykdančių mokytojų ir švietimo pagalbą teikiančių specialistų kvalifikacijos tobulinimą, veiklos vertinimo ir akreditacijos taisykles, patvirtintas Lietuvos Respublikos švietimo, mokslo ir sporto ministro 2006 m. sausio 23 d. įsakymu Nr. ISAK-109 „Dėl Institucijų, vykdančių mokytojų ir švietimo pagalbą teikiančių specialistų kvalifikacijos tobulinimą, veiklos vertinimo ir akreditacijos taisyklių patvirtinimo“, taip pat Teikėjas, turintis licenciją vykdyti formalųjį profesinį mokymą tame švietimo posrityje, o Mokymosi programa Aprašo 7 punkte numatyto pirminio vertinimo metu įvertinta teigiamai, vertintojas mokymosi programos vertinimo rezultatus pateikia Aprašo 17 punkte numatytai Mokymosi programų vertinimo komisijai (toliau – Komisija). 
.	Jei Mokymosi programą vykdo kitas, nei Aprašo 10 punkte nurodytas, Teikėjas, o Mokymosi programa Aprašo 7 punkte numatyto pirminio vertinimo metu įvertinta teigiamai, ji teikiama vertintojams turiniui vertinti.
.	Mokymosi programos turinį pagal Aprašo 3 priede nustatytus turinio vertinimo kriterijus vertina du vertintojai.
.	Pateiktos skelbti IMP sistemoje Mokymosi programos vertinamos 6 kartus per metus: 
.	iki sausio 1 dienos pateiktos skelbti Mokymosi programos vertinamos ir sprendimas dėl jų skelbimo IMP sistemoje priimamas ne vėliau kaip kovo 1 dieną;
.	iki kovo 1 dienos pateiktos skelbti Mokymosi programos vertinamos ir sprendimas dėl jų skelbimo IMP sistemoje priimamas ne vėliau kaip gegužės 1 dieną;
.	iki gegužės 1 dienos pateiktos skelbti Mokymosi programos vertinamos ir sprendimas dėl jų skelbimo IMP sistemoje priimamas ne vėliau kaip liepos 1 dieną;
.	iki liepos 1 dienos pateiktos skelbti Mokymosi programos vertinamos ir sprendimas dėl jų skelbimo IMP sistemoje priimamas ne vėliau kaip rugsėjo 1 dieną;
.	iki rugsėjo 1 dienos pateiktos skelbti Mokymosi programos vertinamos ir sprendimas dėl jų skelbimo IMP sistemoje priimamas ne vėliau kaip lapkričio 1 dieną;
.	iki lapkričio 1 dienos pateiktos skelbti Mokymosi programos vertinamos ir sprendimas dėl jų skelbimo IMP sistemoje priimamas ne vėliau kaip sausio 1 dieną.
.	KPMPC direktorius Komisijos teikimu Mokymosi programos vertinimo ir sprendimo dėl jos skelbimo IMP sistemoje terminą gali pratęsti ne ilgiau kaip 20 darbo dienų.
.	Mokymosi programos turinys gali būti įvertintas nuo 0 iki 8 balų, apskaičiavus turinio vertintojų vertinimo vidurkį.
.	Mokymosi programa pripažįstama atitinkanti turinio vertinimo kriterijus, kai:
.	dviejų vertintojų yra įvertinta 6 ir daugiau balų; 
.	nėra kriterijų, kurie dviejų vertintojų yra įvertinti 0 balų.
.	Vertintojai mokymosi programos vertinimo rezultatus pateikia Komisijai, kurios sudėtį tvirtina KPMPC direktorius. Komisiją sudaro ne mažiau kaip 3 nariai – KPMPC darbuotojai, turintys neformaliojo suaugusiųjų švietimo programų rengimo ir (arba) vykdymo patirties ir veikiantys pagal KPMPC direktoriaus įsakymu patvirtintą reglamentą. Prireikus KPMPC direktorius Komisijos siūlymu gali pasitelkti kitus ekspertus. Ekspertai turi atitikti Aprašo 8 punkte nustatytus reikalavimus. 
.	Komisija, remdamasi vertinimo rezultatais, KPMPC direktoriui teikia siūlymus dėl IMP sistemoje skelbiamų Mokymosi programų sąrašo. Komisijos sprendimai įforminami Komisijos posėdžių protokolais. 
.	KPMPC direktoriui priėmus sprendimą patvirtinti IMP sistemoje skelbiamų Mokymosi programų sąrašą, šiame sąraše nurodytos Mokymosi programos skelbiamos IMP sistemoje.

.	Mokymosi programų vykdymo stebėsena siekiama analizuoti ir vertinti Mokymosi programų, skelbiamų IMP sistemoje, vykdymo atitiktį Mokymosi programos turiniui, Mokymosi programos grupės (-ių) tvarkaraštyje ir Mokymosi programos grupei nurodytai informacijai, teikti metodinę ir informacinę švietimo pagalbą Teikėjui, kaupti ir sisteminti informaciją apie Mokymosi programų kokybės stebėseną IMP sistemoje. 
. Formaliojo profesinio mokymo programų vykdymo kokybės stebėseną vykdo Nacionalinė švietimo agentūra, vadovaudamasi Formaliojo profesinio mokymo licencijavimo taisyklių, patvirtintų Lietuvos Respublikos švietimo, mokslo ir sporto ministro 2023 m. rugpjūčio 25 d. įsakymu Nr. V-1102 „Dėl Formaliojo profesinio mokymo licencijavimo taisyklių patvirtinimo“, nustatyta tvarka.
.	Neformaliojo profesinio mokymo ir neformaliojo suaugusiųjų švietimo programų vykdymo kokybė vertinama proceso stebėsenos būdu, kurį atlieka KPMPC direktoriaus paskirti asmenys (toliau – stebėtojai). Stebėtojai veikia, vadovaudamiesi KPMPC direktoriaus patvirtintu Mokymosi programų vykdymo stebėsenos tvarkos aprašu (toliau – Stebėsenos aprašas). KPMPC direktoriaus sprendimu stebėsenai papildomai gali būti pasitelkiami su Mokymosi programos švietimo sritimi susiję ekspertai. Ekspertai turi atitikti Aprašo 8 punkte nustatytus reikalavimus.
.	Stebėsenos apraše nurodoma:
.	stebėtojų funkcijos ir atsakomybės;
. Mokymosi programos proceso stebėsenos eiga ir dokumentavimas Mokymosi programos vykdymo vietoje.
.	Mokymosi programų stebėsena vykdoma: 
.	automatizuotos ir atsitiktinės atrankos būdu, kai IMP sistemoje vieną kartą per mėnesį automatiškai IMP informacinės sistemos priemonėmis atrenkamos ne mažiau kaip 10 procentų vykdomų Mokymosi programų, iš kurių atrenkama po 50 procentų jų vykdomų grupių, bet ne mažiau kaip po 1 grupę, ir sudarant stebėsenai atrinktų Mokymosi programų ir jų grupių sąrašą. Automatizuotos ir atsitiktinės atrankos būdu IMP vykdomos planinės stebėsenos atrankos algoritmo sudarymo principai skelbiami viešai IMP sistemoje;
.	gavus informaciją ar kilus įtarimų (pavyzdžiui, dėl Mokymosi programos grupių vykdymo grafiko, Mokymosi programą vykdančio asmens pasikartojimo keliose Mokymosi programos grupėse, kurių tvarkaraštis sutampa, Teikėjui IMP sistemoje nurodžius, kad prie kontaktiniu būdu vykstančių mokymų galima prisijungti nuotoliniu būdu, ar kitų) dėl galimų Mokymosi programos vykdymo pažeidimų; 
.	kai Mokymosi programos dalyvių grupės bendras Mokymosi programos vertinimo balų vidurkis yra lygus ar mažesnis nei 65 procentai visų galimų surinkti balų; 
.	kai Mokymosi programą baigia mažiau nei 50 procentų dalyvių. 
. IMP interneto svetainėje viešai skelbiama Mokymosi programos vykdymo stebėsenos data ir teigiamas ar neigiamas mokymosi programos vykdymo vertinimo rezultatas.
.	Mokymosi programos, kurių vykdymo kokybė įvertinta teigiamai, tai yra nenustatyta pažeidimų, toliau skelbiamos IMP sistemoje. 
.	Stebėsenos metu Mokymosi programos vykdymas vertinamas neigiamai, jei buvo nustatytas bent vienas iš šių Mokymosi programos vykdymo pažeidimų: 
.	Mokymosi programos grupės dalyvių skaičius viršija per IMP sistemą pasirašytų sutarčių skaičių; 
.	Mokymosi programos grupės užsiėmimus vykdo asmuo, kurio kvalifikacija ir (arba) darbo patirtis, pagal Teikėjo pateiktus dokumentus, neatitinka Aprašo 3.8 papunktyje nustatytų reikalavimų, arba asmuo, kuris registracijos į Mokymosi programos grupę skelbimo metu nebuvo nurodytas kaip programą vykdantis asmuo;
.	dėstomas Mokymosi programos grupės turinys neatitinka Mokymosi programoje nurodyto turinio;
. Mokymosi programos grupės tvarkaraštis sudarytas ir Mokymosi programa vykdoma, neatsižvelgiant į Aprašo 3.9 papunktyje nustatytus reikalavimus;
.	Mokymosi programos vykdymas neatitinka Mokymosi programos grupės tvarkaraštyje nurodytos informacijos (mokymų grupės kontaktinių mokymų vietos arba nuotolinių mokymų nuorodos, datos, laiko, trukmės, mokymų būdo, kitos informacijos);
. jei stebėsenos metu pagal tvarkaraštį suplanuotame Mokymosi programos grupės užsiėmime dalyvauja mažiau nei 50 procentų asmenų nuo tos Mokymosi programos grupės dalyvių ir (arba) mažiau nei 50 procentų asmenų nuo tos Mokymosi programos grupės dalyvių, gavusių valstybės finansavimą mokymuisi. Stebėsenos metu užsiėmime dalyvavusių asmenų sąrašas (nurodant vardą ir pavardę) fiksuojamas IMP sistemos priemonėmis;
. Mokymosi programos grupės užsiėmimų vykdymas nepritaikytas asmenims su negalia pagal negalios pobūdį, jei Mokymosi programos grupės informacijoje nurodyta, kad Mokymosi programos grupės užsiėmimų vykdymas pritaikytas asmenims su negalia, nurodant negalios pobūdį;  
. Mokymosi programos grupę baigė mažiau nei 50 procentų vienoje grupėje dalyvavusių asmenų;
. Mokymosi programos grupės dalyvių Mokymosi programos vertinimo balo vidurkis yra lygus ar mažesnis nei 65 procentai visų galimų surinkti balų;
. Mokymosi programa grupėje neįvykdyta visa tvarkaraštyje nurodyta apimtimi (išdėstytos ne visos Mokymosi programoje numatytos akademinės valandos);
. Teikėjas neužtikrina Mokymosi programoje numatytų materialiųjų ir metodinių išteklių; 
. vykdomos Mokymosi programos turinys galimai prieštarauja Lietuvos Respublikos Konstitucijai ir (arba) kelia grėsmę nacionaliniam saugumui, kursto neapykantą, arba nesilaikoma Aprašo 6 punkte numatytų apribojimų.
. Mokymosi programos vykdymo pažeidimai yra įforminami Mokymosi programų vykdymo stebėjimo protokole, kuris išsiunčiamas Mokymosi programos Teikėjui per 3 (tris) darbo dienas nuo protokolo parengimo ir saugomas IMP sistemoje. Stebėsenos metu užsiėmime nedalyvavusių asmenų sąrašas (nurodant vardą ir pavardę) teikiamas Užimtumo tarnybai IMP informacinės sistemos priemonėms automatiniais pranešimais, jei šie Asmenys yra finansuojami įgyvendinant Užimtumo įstatyme nustatytas profesinio mokymo, įdarbinimo pagal pameistrystės darbo sutartį, neformaliojo suaugusiųjų švietimo, aukštą pridėtinę vertę kuriančių kvalifikacijų ir kompetencijų įgijimo priemones bei Asmens su negalia teisių pagrindų įstatyme nustatytą profesinės reabilitacijos programą. Antrą kartą nustačius vykdymo pažeidimą (-us) toje pačioje Mokymosi programoje, juos svarsto Komisija, vertindama Mokymosi programos vykdymo faktines aplinkybes (Teikėjo pateiktus dokumentus, paaiškinančius fiksuotą pažeidimą, jei tokie buvo pateikti). Komisijos sprendimai saugomi IMP sistemoje.
. Du kartus per 12 mėnesių laikotarpį neigiamai įvertinus Mokymosi programos vykdymą (vienos ar daugiau grupių), neigiamai įvertintos Mokymosi programos skelbimas IMP sistemoje stabdomas KPMPC direktoriaus įsakymu ir Teikėjas praranda teisę skelbti naujas Mokymosi programas IMP sistemoje 12 mėnesių nuo KPMPC direktoriaus įsakymo įsigaliojimo dienos.
. Sustabdžius dviejų to paties Teikėjo Mokymosi programų skelbimą IMP sistemoje dėl Aprašo 27 punkte numatytų pažeidimų, KPMPC direktoriaus įsakymu priimamas sprendimas stabdyti visų Teikėjo Mokymosi programų, skelbimą IMP sistemoje 12 mėnesių nuo KPMPC direktoriaus įsakymo įsigaliojimo dienos.
. Pabaigus Mokymosi programą, kiekvienas dalyvis IMP sistemoje užpildo Mokymosi programos vertinimo anketą pagal Aprašo 4 priedą. 
. Mokymosi programų dalyvių programos vertinimo anketų apibendrinti ir nuasmeninti duomenys yra skelbiami viešai IMP sistemoje. Detalus Mokymosi programos vertinimo anketų turinys pasiekiamas KPMPC ir Europos socialinio fondo agentūros paskyrose IMP sistemoje.
. Apie IMP sistemoje skelbiamų Mokymosi programų sąrašo pakeitimus ir Teikėjo teisę skelbti naujas Mokymosi programas IMP informacinės sistemos priemonėmis automatiniais pranešimais informuojama IMP sistemą administruojanti bei kitos dalyvaujančios ir jos veiklą užtikrinančios institucijos. Neigiamai įvertintos Mokymosi programos Teikėjas ir Mokymosi programos dalyviai IMP sistemos priemonėmis informuojami apie neigiamai įvertintas Mokymosi programas.

 SKYRIUS


.	KPMPC organizuoja švietimo pagalbos teikimą Teikėjams Mokymosi programų rengimo, vykdymo ir kokybės tobulinimo klausimais.
.	KPMPC, pasibaigus kalendoriniams metams arba Lietuvos Respublikos švietimo, mokslo ir sporto ministerijos prašymu, teikia Švietimo, mokslo ir sporto ministerijai Mokymosi programų kokybės stebėsenos ataskaitą.
.	Švietimo, mokslo ir sporto ministerija gali nustatyti prioritetus vykdomų Mokymosi programų sričių ir (arba) posričių ar stebėsenos rodiklių, ir (arba) kriterijų stebėsenai.
.	IMP sistemoje skelbiamų Mokymosi programų vertinimas ir kokybės stebėsena finansuojama:
.	Europos Sąjungos struktūrinių fondų lėšomis;
.	iš kitų finansavimo šaltinių. 
.	Sprendimai dėl Mokymosi programų vertinimo ar stebėsenos vykdymo gali būti skundžiami Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijai Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui Lietuvos Respublikos administracinių bylų teisenos įstatymo nustatyta tvarka.
. Mokymosi programų, pašalintų iš IMP sistemos už pažeidimus, numatytus Aprašo 27 punkte, apmokėjimo sąlygos yra nustatytos Individualių mokymosi paskyrų sistemos administravimo ir asmenų, siekiančių tobulinti kompetencijas ir (arba) jų įgyti per šią sistemą, finansavimo bei konkurso gauti finansavimą, skiriamą dalyvauti neformaliojo suaugusiųjų švietimo ir tęstinio mokymosi programose, organizavimo tvarkos apraše.

______________
Priedo pakeitimai:
Nr. V-721,
2024-06-27,
paskelbta TAR 2024-06-27, i. k. 2024-11736            
Nr. V-1118,
2025-10-29,
paskelbta TAR 2025-10-29, i. k. 2025-17949            


Individualių mokymosi paskyrų sistemoje 
skelbiamų neformaliojo suaugusiųjų 
švietimo ir tęstinio mokymosi programų 
kokybės užtikrinimo tvarkos aprašo 
 priedas




(programos teikėjas)



(programos pavadinimas)



(programos parengimo data)

Eil. Nr.	Parametrai	Pastabos
1.	Mokymosi programos duomenys	
1.1.	Mokymosi programos kodas	
1.2.	Mokymosi programos pavadinimas	
1.3.	Mokymosi programos pavadinimas anglų kalba 	
1.4.	Lietuvos kvalifikacijų sandaros lygis	(Nurodomas LTKS lygis, jei taikomas. Nurodžius LTKS lygį, privaloma užpildyti programos formos 6 punktą)
1.5.	Europos kvalifikacijų sąrangos lygmuo	(Nurodomas EKS lygis, jei taikomas. Nurodžius EKS lygį, privaloma užpildyti programos formos 6 punktą)
1.6.	Švietimo sritis	(Nurodoma švietimo sritis)
1.7.	Švietimo posritis	(Nurodomas švietimo posritis) 
1.8.	Mokymosi programos teikėjas	(Nurodomas programos teikėjo pavadinimas)
1.9.	Mokymosi programa teikiama skelbti IMP sistemoje	(Nurodoma, ar programa teikiama skelbti Individualių mokymosi paskyrų (IMP) sistemoje)
2.	Bendroji informacija 	
2.1.	Mokymosi programos aktualumas	(Pagrindžiamas Mokymosi programos aktualumas, reikalingumas ir jos poveikis programos dalyviams)
2.2.	Tikslas ir uždaviniai	(Nurodomas Mokymosi programos tikslas ir jį detalizuojantys uždaviniai)
2.3.	Bendra Mokymosi programos trukmė	(Nurodoma bendra Mokymosi programos trukmė akad. val. sudėjus praktinį kontaktinį darbą, teorinį kontaktinį darbą ir savarankišką darbą)
2.3.1.	Kontaktinio darbo trukmė akad. val.	(Nurodoma Mokymosi programos kontaktinio darbo trukmė akad. val. sudėjus praktinio kontaktinio darbo trukmę ir teorinio kontaktinio darbo trukmę)
2.3.2.	Praktinio kontaktinio darbo trukmė akad. val.	(Nurodoma praktinio kontaktinio darbo trukmė akad. val.)
2.3.3.	Teorinio kontaktinio darbo trukmė akad. val.	(Nurodoma teorinio kontaktinio darbo trukmė akad. val.)
2.3.4.	Savarankiško darbo trukmė akad. val. 	(Nurodoma savarankiško darbo trukmė akad. val., jei taikoma)
2.3.5.	Teorinio kontaktinio darbo trukmė proc.:	(Nurodoma teorinio kontaktinio darbo trukmė procentais Mokymosi programos kontaktinio darbo trukmėje)
2.3.6.	Praktinio kontaktinio darbo trukmė proc.	(Nurodoma praktinio kontaktinio darbo trukmė procentais Mokymosi programos kontaktinio darbo trukmėje)
2.3.7.	Bendra Mokymosi programos apimtis kreditais 	(Nurodoma apimtis kreditais, jei Teikėjas, vykdydamas švietimo veiklą, vadovaujasi Bendrųjų studijų vykdymo reikalavimų aprašu, patvirtintu Lietuvos Respublikos švietimo, mokslo ir sporto ministro 2016 m. gruodžio 30 d. įsakymu Nr. V-1168 „Dėl Bendrųjų studijų vykdymo reikalavimų aprašo patvirtinimo“, arba Profesinio mokymo programų rengimo ir registravimo tvarkos aprašu, patvirtintu Lietuvos Respublikos švietimo, mokslo ir sporto ministro 2018 m. lapkričio 22 d. įsakymu Nr. V-925 „Dėl Profesinio mokymo programų rengimo ir registravimo tvarkos aprašo patvirtinimo“, jei taikoma) 
2.4.	Aukštą pridėtinę vertę kuriančios kompetencijos	(Nurodoma Mokymosi programoje įgyjama ir (arba) tobulinama aukštą pridėtinę vertę kurianti kompetencija, jei taikoma)
2.5.	Minimalūs reikalavimai dalyviui:	
2.5.1.	Minimalūs išsilavinimo reikalavimai dalyviui	(Nurodomi būtinas išsilavinimas dalyviui, jei taikoma)
2.5.2.	Minimalūs kvalifikacijos reikalavimai dalyviui	(Nurodoma būtina kvalifikacija dalyviui, jei taikoma)
2.5.3.	Minimalus reikalaujamas kalbos lygis dalyviui	(Nurodomas kalbų atveju – kalbos lygis (nuo A1 iki C2), (privaloma formaliojo mokymo įstaigoms)
2.5.4.	Reikalavimai dalyviams netaikomi	(Nurodoma, jeigu nėra jokių reikalavimų dalyviui)
2.6.	Mokymosi programos mokymo būdas (-ai):	
2.6.1.	Mokymosi programos mokymo būdas mišrus	(Nurodoma, jeigu tai pačiai mokymosi grupei dalis užsiėmimų vykdoma kontaktiniu nenuotoliniu būdu, dalis – nuotoliniu sinchroniniu būdu.)
2.6.2.	Mokymosi programos mokymo būdas nuotolinis sinchroninis	(Nurodoma, jeigu mokymas vyksta nuotoliniu sinchroniniu būdu, kai visi mokymo procese dalyvaujantys asmenys ir mokymosi programą vykdantis (-ys) asmuo (-enys) pagal iš anksto sudarytą tvarkaraštį dalyvauja užsiėmime per atstumą, tačiau tuo pačiu metu, naudojant informacinių ir ryšio technologijų priemones (elektronines vaizdo ir (ar) garso konferencijų programas / platformas))
2.6.3.	Mokymosi programos mokymo būdas kontaktinis 	(Nurodoma, jeigu mokymas vyksta kontaktiniu būdu, pavyzdžiui, Asmenims užsiėmimuose dalyvaujant kartu vienoje patalpoje.) 
2.7.	Įgytų bendrųjų kompetencijų vertinimo sistema / skalė	(Nurodoma įgytų ar patobulintų kompetencijų vertinimo sistema / skalė: 1–10, įskaityta, kita)
2.8.	Mokymosi programos anotacija	(Trumpai nurodoma programos paskirtis ir bendra trukmė, tikslas, numatomi rezultatai – kokios įgytos arba patobulintos kompetencijos ir jų prisipažinimo galimybės)
2.8.1.	Mokymosi programos anotacija anglų kalba	(Trumpai nurodoma programos paskirtis ir bendra trukmė, tikslas, numatomi rezultatai – kokios įgytos arba patobulintos kompetencijos ir jų prisipažinimo galimybės anglų kalba)
2.9.	Mokymosi kalba	(Nurodoma, kokia kalba bus vykdomas mokymas. Jeigu šios programos atskiros grupės bus vykdomos skirtingomis kalbomis, nurodomos atitinkamos kalbos)
2.10.	Skaitmenines kompetencijas ugdanti Mokymosi programa	(Nurodoma, ar Mokymosi programa ugdo skaitmenines kompetencijas pagal Aprašo 5 punkte numatytus reikalavimus)
2.11.	Mokymosi programos tikslinė paskirtis (-ys)	(Nurodoma, ar programa yra: 1) Asmens bendrųjų gebėjimų tobulinimo programa; 2) Specialiuosius ugdymosi poreikius turinčio asmens bendrųjų gebėjimų tobulinimo programa; 3) Asmens profesinės veiklos gebėjimų tobulinimo programa; 4) Specialiuosius ugdymo poreikius turinčio asmens profesinės veiklos gebėjimų tobulinimo programa)
2.12.	Profesinė veikla, kuria galima verstis baigus Mokymosi programą	(Nurodoma profesinė veikla, kuria galima verstis baigus Mokymosi programą, jei taikoma)
3.	Mokymosi programoje įgyjamos ar tobulinamos kompetencijos:
	Kompetencija (-os)	Mokymosi programoje patobulintos (-ų) ir / arba įgytos (-ų) kompetencijos (-ų) vertinimo būdai 
	Bendrosios kompetencijos (Nurodomos nuo 1 iki 3 bendrosios kompetencijos, kurias įgis ir (arba) patobulins asmuo, baigęs Mokymosi programą) 	(Nurodomas įgytos ir (arba) patobulintos profesinės kompetencijos vertinimo būdas)
	Profesinės kompetencijos (Nurodomos profesinės kompetencijos, kurias įgis ir (arba) patobulins asmuo, baigęs Mokymosi programą, įskaitant šios formos 2.4 papunktyje nurodytas aukštą pridėtinę vertę kuriančias kompetencijas, jei tokių yra; jei nenumatoma ugdyti profesinių kompetencijų, įrašomas brūkšnys)	
4.	Mokymosi programos turinys ir metodai
	Eil. Nr.	Temos pavadinimas	Trumpas temos aprašymas	Mokymo(si) metodai	Planuojamos įgyti / patobulinti kompetencijos
	1.				(Nurodomos tik bendrosios ir profesinės kompetencijos, kurios įvardytos šios formos 3 punkte. Prie vienos temos nurodoma tik 1 kompetencija.)
	2.				
					
5.	Kontaktinio darbo planas akademinėmis valandomis
	Eil. Nr.	Temos pavadinimas	Planuojama įgyti / patobulinti kompetencija		Skiriama valandų
				Temos trukmė atitinka programos trukmės proc.	Iš viso	Teoriniam mokymui	Praktiniam mokymui
	1.	(Temų pavadinimai turi sutapti su 4 šios formos punkte įvardytais pavadinimais)						
	2.						
	3.						
	4.						
	Iš viso				
6.	Įgytos / patobulintos kompetencijos atitiktis dokumentuose (pvz., profesiniame standarte, studijų krypties apraše ir kt.) nustatytai (-oms) atitinkamos kvalifikacijos kompetencijai (-oms)	(Aprašoma įgytos / patobulintos kompetencijos atitiktis atitinkamame dokumente (pvz., profesiniame standarte, studijų krypties apraše ir kt.) nustatytai (-oms) atitinkamos kvalifikacijos kompetencijai (-oms) (jeigu taikoma) (Lauko užpildymas yra privalomas, jei šios formos 1.4 ir / ar 1.5 papunkčiuose nurodomas LTKS ir / arba EKS lygis)
7.	Pasirengimas vykdyti neformalųjį suaugusiųjų švietimą ir mokymui reikalingos priemonės
7.1.	Reikalavimai, keliami Mokymosi programą vykdantiems asmenims
	1.	turėti ne mažesnę kaip 3 metų profesinės veiklos ar suaugusiųjų neformaliojo mokymo patirtį, atitinkančią teikiamos Mokymosi programos švietimo sritį	Taip / Ne
	2.	būti įgijus aukštąjį ar profesinį išsilavinimą, atitinkantį teikiamos Mokymosi programos švietimo sritį	Taip / Ne
	3. 	kita 	
7.2.	Detalus mokymui reikalingų materialinių ir metodinių išteklių, atitinkančių numatomą mokyti dalyvių skaičių bei programos tikslus ir uždavinius, aprašymas
	Eil. Nr.	Mokymui reikalingi materialieji ir metodiniai ištekliai, naudojami mokymo procese (nurodyti, jei taikoma)	
	1.	Reikalavimai mokymo patalpoms	
	2.	Reikalavimai įrangai ir jos kiekiui	
	3.	Mokymo šaltiniai	
	4.	Reikalavimai kitoms priemonėms ir jų kiekiui	
7.3.	Teorinio ir praktinio mokymo organizavimo vietos (-ų) adresas (-ai)	(Nurodomas mokymo organizavimo vietos adresas, kur planuojami pirmos grupės mokymai, jei teorinės ir praktinės dalies vietos skiriasi, nurodomi keli adresai. Nuotolinio mokymo atveju pateikiamas mokymo platformos pavadinimas)



Aš, <Mokymosi programos teikėjo vadovas ar įgaliotas asmuo>, atstovaudamas (-a) <Mokymosi programos teikėjo institucijos pavadinimas>, patvirtinu, kad šioje neformaliojo suaugusiųjų švietimo ir tęstinio mokymosi programos formoje (toliau – Forma) pateikti duomenys ir turinys yra teisingi, taip pat suprantu, kad, nustačius, jog Formoje pateikta melaginga informacija, bus stabdomas Mokymosi programos skelbimas Individualių mokymosi paskyrų sistemoje. 
_________________________

Priedo pakeitimai:
Nr. V-1118,
2025-10-29,
paskelbta TAR 2025-10-29, i. k. 2025-17949            


Individualių mokymosi paskyrų sistemoje 
skelbiamų neformaliojo suaugusiųjų 
švietimo ir tęstinio mokymosi programų 
kokybės užtikrinimo tvarkos aprašo 
 priedas 



(programos teikėjo pavadinimas) 

(programos pavadinimas) 
Eil. Nr.	Vertinamas kriterijus 	TAIP	
NETINKAMAI	Vertintojo pastabos
1.		Visi Mokymosi programos formos laukai užpildyti korektiškai			
2.		Nurodytas tinkamas Lietuvos kvalifikacijų sandaros lygis (jei taikoma)			
3.		Nurodytas tinkamas Europos kvalifikacijų sąrangos lygmuo (jei taikoma)			
4.		Nurodyta švietimo sritis (programos turinys ir bendrosios ir (arba) profesinės kompetencijos siejasi su nurodyta švietimo sritimi) 			
5.		Įvardytas švietimo posritis (programos turinys ir bendrosios ir (arba) profesinės kompetencijos siejasi su nurodytu švietimo posričiu)			
6.		Nurodytas programos pavadinimas lietuvių kalba 			
7.		Įvardyta mokomoji kalba 			
8.		Pateikta anotacija lietuvių kalba 			
9.		Aprašytas Mokymosi programos aktualumas (nurodyta paskirtis, kokiai tikslinei grupei skirta mokymosi programa)			
10.		Suformuluoti Mokymosi programos tikslas ir uždaviniai 			
11.	Įvardytos bendrosios ir (arba) profesinės kompetencijos tiesiogiai siejasi su suformuluotais Mokymosi programos tikslu ir uždaviniais			
11.		Įvardytas mokymosi būdas  			
12.		Įvardyti mokymosi metodai 			
13.		Įvardytos Mokymosi programoje įgyjamos / tobulinamos kompetencijos (ar nurodytos kompetencijos yra ugdomos pagal nurodytą mokymosi programos rezultatą)			
14.		Įgytos / patobulintos kompetencijos atitiktis dokumentuose (pvz., profesiniame standarte, studijų krypties apraše ir kt.) nustatytai (-oms) atitinkamos kvalifikacijos kompetencijai (-oms) (jei atitinkamas profesinis standartas yra patvirtintas)			
15.		Nurodyta įgytų kompetencijų vertinimo sistema / skalė 			
16.		Nurodyti Mokymosi programai vykdyti reikalingi materialieji ir metodiniai ištekliai, naudojami mokymo procese 			
17.		 	Nurodytas teorinio ir praktinio mokymo organizavimo vietos (-ų) adresas (-ai)  			


_________________________

Priedo pakeitimai:
Nr. V-1118,
2025-10-29,
paskelbta TAR 2025-10-29, i. k. 2025-17949            


Individualių mokymosi paskyrų sistemoje 
skelbiamų neformaliojo suaugusiųjų 
švietimo ir tęstinio mokymosi programų, 
kokybės užtikrinimo tvarkos aprašo
 priedas 





Programos sudedamosios dalys ir jų vertinimo skalė	(2 – atitinka; 1 – atitinka iš dalies; 	0 – neatitinka)	Vertinimo kriterijai 	Balų skaičius 	Vertintojo pastabos 
1.	Programos tikslas  	Formuluotės aiškumas, konkretumas, orientacija į rezultatą ir nurodytų bendrųjų ir profesinių kompetencijų plėtojimą, Programos anotacijoje apibrėžta dermė su Programos paskirtimi, ugdomomis kompetencijomis.  		
2.	Programos turinys  			Programos uždaviniai detalizuoja programos tikslą ir atitinka programos turinį. Temų reikalingumas ir aktualumas, įgyvendinimo nuoseklumas, išsamumas. 	Temos pavadinimas, trumpas temos aprašymas ir mokymosi metodai detalizuoja, kaip bus plėtojamos nurodytos bendrosios ir profesinės kompetencijos.		
3.	Mokymosi metodai		Mokymosi metodų dermė su numatomais rezultatais ir nurodytomis bendrosiomis ir profesinėmis kompetencijomis. 		
4.	Programos rezultatai (įgyjama (-os) (plėtojama (-os) kompetencija (-os)  	Konkretumas, aiškumas, loginis ryšys su pagrindine Programos idėja ir turiniu, formuluotės kryptingumas į veiklą, kompetencijų raišką praktikoje. Kontaktinio darbo plane nurodyti temų pavadinimai aiškiai ir konkrečiai siejasi su nurodytomis bendrosiomis ir profesinėmis kompetencijomis.		
Iš viso: 8 balai 	Surinktų balų suma: 		

_________________________
Priedo pakeitimai:
Nr. V-1118,
2025-10-29,
paskelbta TAR 2025-10-29, i. k. 2025-17949            


Individualių mokymosi paskyrų sistemoje 
skelbiamų neformaliojo suaugusiųjų 
švietimo ir tęstinio mokymosi programų, 
kokybės užtikrinimo tvarkos aprašo
 priedas



(mokymosi programos pavadinimas)


PRAŠOME PAREIKŠTI NUOMONĘ PAGAL TRIJŲ BALŲ VERTINIMO SKALĘ:
(atitinkamose skiltyse prašome pažymėti „+“):
Kas vertinama	Įvertinimas: 	1 – ne, 2 – iš dalies, 3 – taip
	1	2	3
1. Ar pasiteisino Jūsų lūkesčiai įgyti, patobulinti kompetenciją (-as) (žinias, įgūdžius, gebėjimus)?			
2. Ar įgytas žinias, gebėjimus, įgūdžius taikote / taikysite kasdieniame darbe / gyvenime?			
3. Ar gerai vertinate Mokymosi programą vykdžiusio asmens (lektoriaus) darbą?			
4. Ar Mokymosi programą vykdęs asmuo (lektorius) sukūrė gerą psichologinę atmosferą?			
5. Ar vykdytų mokymų turinys atitiko Mokymosi programos turinį?			
6. Ar mokymo medžiaga / priemonės padėjo geriau suprasti Mokymosi programos turinį?			
7. Ar mokymų vieta / virtuali mokymosi aplinka buvo palanki mokymuisi?			
8. Ar mokymų organizavimas buvo tinkamas?			
9. Ar pakankamai buvo praktinio darbo / praktinių užsiėmimų?			
10. Ar mokymai Jums buvo naudingi?			
11. Ar rekomenduotumėte šią Mokymosi programą savo pažįstamiems?			


Jei kažkurį klausimą įvertinote 1 balu, prašome paaiškinti kodėl (šią dalį privaloma užpildyti, įvertinus klausimą 1 balu):
……………………………………………………………………………………………………………..……
………………………………………………………………………………………………..
Pastabos ir pasiūlymai:
……………………………………………………………………………………………………………..……
………………………………………………………………………………………………..
Dėkojame už atsakymus.
_____________

Priedo pakeitimai:
Nr. V-1118,
2025-10-29,
paskelbta TAR 2025-10-29, i. k. 2025-17949            



Pakeitimai:

1.

                    Lietuvos Respublikos švietimo, mokslo ir sporto ministerija, Įsakymas
                
Nr. V-1561,
2023-12-12,
paskelbta TAR 2023-12-12, i. k. 2023-24026                
Dėl švietimo, mokslo ir sporto ministro 2023 m. rugsėjo 18 d. įsakymo Nr. V-1218 „Dėl Individualių mokymosi paskyrų sistemoje skelbiamų neformaliojo suaugusiųjų švietimo ir tęstinio mokymosi programų kokybės užtikrinimo tvarkos aprašo patvirtinimo“ pakeitimo

2.

                    Lietuvos Respublikos švietimo, mokslo ir sporto ministerija, Įsakymas
                
Nr. V-721,
2024-06-27,
paskelbta TAR 2024-06-27, i. k. 2024-11736                
Dėl švietimo, mokslo ir sporto ministro 2023 m. rugsėjo 18 d. įsakymo Nr. V-1218 „Dėl Individualių mokymosi paskyrų sistemoje skelbiamų neformaliojo suaugusiųjų švietimo ir tęstinio mokymosi programų kokybės užtikrinimo tvarkos aprašo patvirtinimo“ pakeitimo

3.

                    Lietuvos Respublikos švietimo, mokslo ir sporto ministerija, Įsakymas
                
Nr. V-1118,
2025-10-29,
paskelbta TAR 2025-10-29, i. k. 2025-17949                
Dėl švietimo, mokslo ir sporto ministro 2023 m. rugsėjo 18 d. įsakymoNr. V-1218 „Dėl Individualių mokymosi paskyrų sistemoje skelbiamų neformaliojo suaugusiųjų švietimo ir tęstinio mokymosi programų kokybės užtikrinimo tvarkos aprašo patvirtinimo“ pakeitimo

